钦定古今图书集成/理学汇编/文学典/第078卷 > 张景修
## 钦定古今图书集成/理学汇编/文学典/第078卷 > 张景修

按：宋叶少蕴《石林诗话》：“景修，字敏叔，常州人，余大父
客也。少刻苦作诗，至老不衰，典雅平易，时多佳句。元
丰末，为饶州浮梁令，邑子朱天锡以神童应诏，景修
作诗送之。天锡到阙，会忘取本州公据，为礼部所却，
因击登闻鼓院缴景修所送诗为证。神宗一见，大称
赏之。翌日，以语宰相王禹玉，恨四方有遗材，即令召”
对。禹玉言不欲以一诗召人，恐长浮竞，不若俟其秩
满，

赴部，命之，遂止令中书籍记姓名。比景修罢官任，
神宗已升遐，亦云命矣。大观中，始与余同为祠曹郎
中，年已几七十，有诗数千篇。大父元祐间自湖南宪
请宫祠归，景修尝以诗寄曰：“闻说年来请洞霄，江湖
奉使久勤劳。有神仙处闲方得用，老成时退更高。借
宅但须新种竹，寻仙想见旧栽桃。浮梁居士尘埃甚，
须发，而今也二毛。”其诗大抵类此，流落无闻，亦可惜
也。